दिल्ली के गैरेज में काम किया, ऑटो पार्ट फिट करते हुए फोटो पोस्ट की
Rahul Gandhi Bike Repairing Video Goes Viral कांग्रेस नेता राहुल गांधी ने दिल्ली के एक गैरेज में पहुंचकर वहां के मैकेनिक्स के साथ काम किया। राहुल ने मंगलवार रात करीब 9.30 बजे अपने इंस्टाग्राम अकाउंट पर 6 फोटो पोस्ट करके इसकी जानकारी दी।
कांग्रेस नेता राहुल गांधी ने दिल्ली के एक गैरेज में पहुंचकर वहां के मैकेनिक्स के साथ काम किया। राहुल ने मंगलवार रात करीब 9.30 बजे अपने इंस्टाग्राम अकाउंट पर 6 फोटो पोस्ट करके इसकी जानकारी दी।
फोटो में राहुल के सामने एक बाइक खुली हुई है। साथ में कुछ लोग बैठे दिखाई दे रहे हैं। वहीं, एक अन्य फोटो में राहुल एक बाइक में स्क्रू ड्राइवर से पेच कसते दिखाई दे रहे हैं। वही, एक फोटो में वे गैरेज कर्मी से मशीन की जानकारी ले रहे हैं।
फोटो में देखें राहुल की गैरेज यात्रा
राहुल गांधी से जुड़ी की ये खबरें भी पढ़े: 
दिल्ली यूनिवर्सिटी के बॉयज होस्टल में बिना अनुमति आए राहुल:दिल्ली यूनिवर्सिटी ने कहा- दौरे से स्टूडेंट्स परेशान हुए, उन्हें खाना नहीं मिला
दिल्ली यूनिवर्सिटी ने कांग्रेस नेता राहुल गांधी के यूनिवर्सिटी के बॉयज होस्टल के दौरे पर ऑब्जेक्शन लिया है। यूनिवर्सिटी ने कहा कि यह दौरा बिना अनुमति लिए किया गया। डीयू की प्रॉक्टर रजनी अब्बी ने आरोप लगाया कि राहुल के आने से स्टूडेंट्स को परेशानी हुई और उन्हें खाना भी नहीं मिल पाया। पढ़ें पूरी खबर...
दिल्ली में सड़क किनारे कुर्सी पर बैठे राहुल गांधी:UPSC और SSC परीक्षाओं की तैयारी कर रहे स्टूडेंट्स से बातचीत की, उनकी उम्मीदें पूछीं
इसके पहले चार अप्रैल को कांग्रेस नेता राहुल गांधी ने दिल्ली के मुखर्जी नगर पहुंचे थे। यहां उन्होंने यूनियन पब्लिक सर्विस कमीशन (UPSC) और कर्मचारी चयन आयोग (SSC) की सिविल सेवाओं की भर्ती परीक्षा की तैयारी कर रहे स्टूडेंट्स से बातचीत की थी। मुखर्जी नगर में, राहुल स्टूडेंट्स के साथ सड़क किनारे एक कुर्सी पर बैठ गए थे। पढ़ें पूरी खबर...
राहुल ने चांदनी चौक में 'मोहब्बत का शरबत' पिया, दिल्ली के बंगाली मार्केट में गोलगप्पे खाए
राहुल गांधी ने मंगलवार शाम दिल्ली के बंगाली मार्केट और चांदनी चौक के बाजारों में गोलगप्पे, चाट और शरबत का लुत्फ उठाया। वे यहां लोगों से घिरे नजर आए। उन्हें देखने के लिए सैंकड़ों की संख्या में लोग जमा हुए। एक दिन पहले ही वे कर्नाटक में चुनावी रैली को संबोधित कर रहे थे।
बंगाली मार्केट के नाथू स्वीट्स में राहुल गांधी ने गोलगप्पे खाए। इसके बाद वे पुरानी दिल्ली के चांदनी चौक इलाके गए, जहां रमजान मनाया जा रहा है। चांदनी चौक में उन्होंने मोहब्बत का शरबत नाम का तरबूज शरबत पिया। इसके बाद वे कबाब खाने अल जवाहर रेस्टॉरेंट गए। उनके साथ फूड राइटर और ब्लॉगर कुणाल विजयकर भी थे। पढ़ें पूरी खबर...